stanford-oval/wikipedia huggingface dataset:
הדיוויזיה ה-14 (בריטניה)
היסטוריה

בספטמבר 1914 גויסה הדיוויזיה כחלק מהצבא החדש והחלה באימונים, ובאביב 1915 נשלחה הדיוויזיה לצרפת. הדיוויזיה לחמה בקרבות השונים בחזית המערבית, ובכלל זה קרב איפר השני, הקרב על הסום, קרב אראס, קרב פשנדל, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.
ה'כ"ז

ה'כ"ז (5027)  היא שנה עברית  אשר  החלה ביום א' בתשרי, אור ל-2 בספטמבר 1266 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 1267. שנה מסוג השג, היא מעוברת, ואורכה 385 ימים. זו שנה ראשונה לשמיטה.
לדעת רוב הראשונים זוהי שנת היובל.
אירועים

כ' בתמוז – מספר יהודים נהרגו על קידוש השם ב"גזרת פפורצהיים", בעקבות עלילת דם. חלקם שחטו את עצמם.
ט' באלול – הרמב"ן עולה לארץ ישראל ומחדש את היישוב היהודי בירושלים
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
הערות שוליים

↑  ראה למשל בעל המאור עבודה זרה ט:
↑  שמעון ברנפלד, ספר הדמעות, ברלין תרפ"ד, עמ' שיג–שיד, ושם שכב–שכה.
היסטוריה של עם ישראל
דקס

| --- | --- |
דקס (הסימביונט), מתוך הפרק "Invasive Procedures" של "מסע בין כוכבים: חלל עמוק 9", שנת 1993.
דקס (הסימביונט), מתוך הפרק "Invasive Procedures" של "מסע בין כוכבים: חלל עמוק 9", שנת 1993.
 תוכנית טלוויזיה:  "מסע בין כוכבים: חלל עמוק 9"
 הופעה ראשונה:  פרק הבכורה של "מסע בין כוכבים: חלל עמוק 9"
 הופעה אחרונה:  פרק סיום הסדרה של "מסע בין כוכבים: חלל עמוק 9"
 מספר הופעות:  148 פרקים כג'דזיה דקס 26 פרקים כאזרי דקס
 גילום הדמות:  טרי פארל ניקול דה-בור
 מידע
 כינויים:  "Old Man"
 גיל:  למעלה מ-300 שנה
 גזע:  שיתופן טריל
 אזרחות:  פדרציית הכוכבים המאוחדת
 דמויות קשורות
 משפחה:  לנארה קאהן
 אויבים:  וראד דקס
דקס (באנגלית: Dax) הוא שמו של שיתופן טרילי בדיוני המופיע ביקום הבדיוני של זיכיון "מסע בין כוכבים". דקס הוא בעל חיים המזכיר תולעת בעלת תבונה; הוא בא בימים, וצורתו החיצונית דומה לשבלול; והוא חי בסימביוזה בתוך גופם של שרשרת של טרילים, גזע של חייזרים דמויי-אדם, המשמשים לו כפונדקאים. לאחר שמושתל בניתוח, מתמזג השיתופן עם הפונדקאי שלו, בתהליך שנקרא "התאחדות" ("Joining"), אשר לאחריו הוא הופך לחלק מהותי מהגוף של הפונדקאי שלו, לכל שארית חייו של הפונדקאי. בהתאחדותם, האישיויות של השיתופן והאישיות של הפונדקאי מתמזגות, וכך בעצם נוצרת אישיות חדשה ומובחנת. הטריל המאוחד לוקח על עצמו את שמו של השיתופן כשם המשפחה החדש שלו. לדוגמה, לאחר שהתאחדה עם השיתופן דקס, אזרי טיגאן הפכה לאזרי דקס. לכל פונדקאי בשרשרת יש גישה לזיכרונות של הפונדקאים הקודמים, כמו גם לכישוריהם ולניסיון שצברו במהלך חייהם.
שניים מהפונדקאים של דקס, ג'דזיה דקס ואזרי דקס, מופיעות כדמויות ראשיות בסדרה "מסע בין כוכבים: חלל עמוק 9". בסך הכל, לדקס היו כפונדקאים ארבעה גברים וחמש נשים, והוא חי כבר למעלה מ-300 שנים. הוא השתתף בכמה מהאירועים החשובים ביותר בהיסטוריה של מסע בין כוכבים, כגון חתימת הסכם השלום בין הפדרציה לבין האימפריה הקלינגונית וגילוי חור התולעת הסמוכה לכוכב הלכת באג'ור.
ביוגרפיה של הפונדקאים > לילה דקס

לילה היא הפונדקאית הראשונה של השיתופן דקס. לילה, חברותית ונעימת-מזג, היא האישה הראשונה שנבחרה לכהן בגוף המחוקק של הטריל. היא אימצה לעצמה את המנהג של להצמיד את ידיה מאחורי גבה, על מנת לרסן את תנועות היד המוגזמות שהיו לה, בזמן שנאמה בפומבי (מנהג אשר אותו ירשה ממנה ג'דזיה).
ביוגרפיה של הפונדקאים > טובין דקס

הפונדקאי השני של דקס הוא טובין, מהנדס ומתמטיקאי בעל שם בהיסטוריה של טריל, שהצליח למצוא פתרון מקורי למשפט האחרון של פרמה. טובין הוא פחדן, ביישן, החש בעיקר מבוכה באירועים חברתיים (אפילו מצוין כי בקושי היו לו חיי מין). הוא נטול דמיון, מאוד עצבני, מעולם לא השתכר, נוהג לכסוס את ציפורניו ולהתנצל שוב ושוב, גם בלי שום סיבה אמיתית.
ביוגרפיה של הפונדקאים > אמוני דקס

אמוני, הפונדקאית השלישית של דקס, היא מתעמלת אולימפית, מאומנת היטב וגמישה, המסוגלת לבצע תעלולי אקרובטיקה. בטרם אוחדה עם שיתופן, היא חששה כי האיחוד יפגע בריכוז ובקואורדינציה הגופנית שלה, אך בפועל - קרה בדיוק ההפך. כאשר שימשה כשופטת בתחרות אתלטיקה קלה באוניברסיטת מיסיסיפי, היא פגשה את לאונרד מק'קוי הצעיר. אמוני לחצה את ידו, והייתה לה תחושה כי הוא יהפוך לרופא, באומרה: "היו לו ידיים של מנתח".
ביוגרפיה של הפונדקאים > אודריד דקס

אודריד היא הפונדקאית הרביעית של השיתופן דקס. במהלך חייה היא התקדמה ושימשה כראש הוועדה לסימביוזת הטריל, וילדה לפחות שני ילדים: נימה וגרן. היא נשית, חמה ואימהית. לדבריה, בחירתה לראש הוועדה והולדת בנה הראשון היו הימים המאושרים ביותר בחייה.
ביוגרפיה של הפונדקאים > טוריאס דקס

טוריאס הוא הפונדקאי הראשון של דקס אשר משרת בצי הכוכבים. הוא טייס ניסוי של מעבורות חלל. בעודו מטיס מעבורת חדשה של צי הכוכבים - המעבורת חוותה כשל קריטי במערכות, שהחלו לקרוס בזו אחר זו, דבר שהוביל לתאונה שעליה שילם טוריאס בחייו. לאחר מותו, מסמכים רשמיים בטריל מעידים כי השיתופן דקס התקיים בקיפאון במשך שישה חודשים, ולאחר מכן הושתל אל תוך גופו של קורזון. אולם, בסופו של דבר מתגלה כי מסמכים אלו הם רק כיסוי של ממשלת טריל, על כך שהשיתופן דקס עבר לפונקאי ג'וראן - רוצח פסיכופת.
אלמנתו של טוריאס, נילאני קאהן, מופיעה בפרק העונה הרביעית "Rejoined", עם אותו השיתופן, אך בצורת פונדקאית חדשה: לנארה קאהן. אהבתם של טוריאס ונילאני עומדת למבחן, כאשר ג'דזיה ולנארה נאלצות לעבוד יחדיו, נוכח קיומו של טאבו בחברה הטרילית, האוסר לחדש מערכות יחסים של טריל מקושר, עם מכריהם של פונדקאים קודמים. העונש על כך הוא גלות תמידית מכוכב הבית של הטריל.
ביוגרפיה של הפונדקאים > ג'וראן דקס

| --- | --- |

ג'ף מק'ברייד (מימין) כג'וראן דקס, בפרק "Equilibrium" (עונה 3), ולי מק'קלוסקי בפרק "Field of Fire" (עונה 7) - מגלם את אותה הדמות.
ג'וראן בלאר הוא מוזיקאי מוערך בכוכב הלכת טריל, אשר נבחר לשמש כפונדקאי הבא של השיתופן דקס, לאחר מותו בטרם עת של הפונדקאי הקודם, טוריאס.
עם זאת, באותו הזמן לא היה ידוע כי ג'וראן הוא רוצח פסיכופת, אשר רצח את הרופא אשר המליץ לפסול את מועמדותו (של הפונדקאי) מלקבל שיתופן.
ביוגרפיה של הפונדקאים > קורזון דקס

| --- | --- |

קורזון דקס (מימין) בפרק "Emissary" (עונה 1), ואודו, משנה צורתו לזו של קורזון, בפרק "Facets" (עונה 3).
קורזון דקס הוא הנושא ונותן בהסכמי השלום בין הפדרציה לבין האימפריה הקלינגונית. בעקבות כך, קורזון הפך לדמות ידועה בקרב הקלינגונים, נערץ ומוערך. קורזון הוא אדם קליל וכריזמטי, ועם זאת - יהיר, אנוכי ומניפולטיבי.
קורזון היה החונך של ג'דזיה, בעת שזו הייתה מועמדת לקבלת שיתופן, אולם הוא התאהב בה והדיח אותה מן התוכנית, על מנת להסתיר את רגשותיו כלפיה. עם זאת, כאשר היא הגישה מחדש את מועמדותה - הוא לא התנגד לכך, מאחר שחש רגשות אשמה על שהדיח אותה מלכתחילה.
קורזון הוא הסנדק של דקס, בנו של הקלינגון קאנג. כאשר דקס הצעיר נרצח - ג'דזיה יוצאת עם חבריו הקלינגונם של קורזון - בהם קור - על מנת לנקום את מותו.
קורזון מת כתוצאה מהתקף לב, על כוכב הלכת רייזה. עם מותו, השיתופן דקס הועבר לגופה של ג'דזיה.
פונדקאים נוספים > וראד דקס

וראד (השחקן ג'ון גלובר), הוא טריל לא מקושר, אשר גונב את השיתופן דקס מג'דזיה, למשך מספר שעות. וראד היה מועמד לאיחוד, אך מועמדותו נפסלה. הוא מכריח את ד"ר באשיר לנתח את ג'דזיה, להסיר מגופה את השיתופן ולהשתיל אותו בתוך גופו, אף כי ידוע כי ניתוק שיתופן מפונדקאי, לאחר שהוטמע בתוכו, יוביל בהכרח למותו של הפונדקאי. מאוחר יותר, דקס מוצא מגופו של וראד, בטרם הטמעתו הסופית, והוא מוחזר אל תוך גופה של ג'דזיה.
בזמן שדקס מחוץ מגופה, ג'דזיה מעירה עד כמה בודדה וחסרת ביטחון היא מרגישה. וראד דקס לעומתה, נראה באותו זמן בעל מוטיבציה גבוהה להמשיך ולהוציא לפועל את תוכניתו הבלתי-מוסרית של וראד, למרות תחושה מתמשכת של ידידות שהוא חש כלפי בנג'מין סיסקו וייתר אנשי הצוות.
פונדקאים נוספים > ידרין דקס

ידרין דקס (השחקן גארי פרנק) הוא פונדקאי של דקס בציר זמן חלופי, כנוצר כתוצאה ממסע בזמן של הדיפאיינט כ-200 שנה אל העבר. ידרין הוא הנין-רבא של וורף ושל ג'דזיה דקס. קיומו נמחק מן המציאות כאשר הדיפאיינט מצליחה למנוע את התאונה, שגרמה לה לחזור מלכתחילה לעבר, ובכך כל ציר הזמן החלופי הזה - נמנע.
הערות שוליים

↑  הפרק "Equilibrium"
↑  הפרק "Blood Oath"
↑  הפרק "Invasive Procedures"
↑  Memory Alpha entry on Verad Dax
↑  הפרק "Children of Time"
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
וראד דקס, מתוך הפרק "Invasive Procedures" של "מסע בין כוכבים: חלל עמוק 9", 1993.
ידרין דקס, מתוך הפרק "Children of Time" של "מסע בין כוכבים: חלל עמוק 9", 1997.
הוליתריום

| הוליתריום |
| --- | --- |

תקופה
פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-וומבט
משפחה:: דיפרודונטיים
סוג:: הוליתריום
מין:: Hulitherium tomasetti
שם מדעי
 Hulitherium

הוליתריום (שם מדעי: Hulitherium; מילולית: "הבהמה של שבט ההולי (אנ')" - שבט ילידים בגינאה החדשה) הוא סוג נכחד של יונק כיס גדול שהשתייך למשפחת הדיפרוטודוניים וחי בגינאה החדשה בתקופת הפלייסטוקן. בסוג זה נכלל מין אחד - Hulitherium tomasetti, על שם הכומר ברארד תומסטי שהביא את מאובני היונק למדענים. מאובניו הוגדרו ב-1986.
ההוליתריום נראה כמו וומבט, אך היה גדול הרבה יותר מקנגורו אדום - חיית הכיס הגדולה ביותר כיום, והגיע לגובה של מטר בכתפיו, לאורך של 2 מטרים ולמשקל 75–200 קילוגרם בממוצע. המאובנים שנחשפו של עצמות היונק כוללים בעיקר שרידי גולגולת עדינים, שיניים חזקות, לסת תחתונה, כמה חוליות צוואר ורוב עצם הזרוע, אך כמעט ללא עצמות גפיים אחוריות. מבנה הגפיים העליונות היה גמיש וארוך ונראה שהם יכלו להזדקף כדי לאחוז בענפים.
ההוליתריום היה דומה לזיגומטורוס האוסטרלי. ככל הנראה הסוג הקרוב אליו ביותר היה המאוקופיה (Maokopia), גם הוא מגינאה החדשה ושניהם היו קרובים לסוג קולופסיס (Kolopsis) שגם חלק ממיניו חיו בגינאה החדשה.
נראה שאורח חייו היה דומה לאורח החיים של הפנדה הענקית וניזון כמוהו מעלי וקני חזרן שצמחו ביערות הגשם ההרריים של גינאה החדשה. מכיוון שאורח החיים בגינאה החדשה לא השתנה כמעט נראה שהיונק נכחד עקב הגעת האדם לאוסטרליה.
הולך בדרכו עקיבא

הולך בדרכו עקיבא הוא שיר ילדים חרדי, מהאלבום "יהודים הם בני מלכים". השירים באלבום נכתבו על ידי יהודית שיקמן והולחנו על ידי חיים בנט.
השיר מבוסס על סיפור חז"ל הידוע על התנא רבי עקיבא, שמקורו באבות דרבי נתן:
בן ארבעים שנה היה ולא שנה כלום. פעם אחת היה עומד על פי הבאר, אמר: מי חקק אבן זו? אמרו לו: המים שתדיר נופלים עליה בכל יום. אמרו לו: עקיבא, אי אתה קורא "אבנים שחקו מים"?! מיד היה רבי עקיבא דן קל וחומר בעצמו: מה רך פיסל את הקשה, דברי תורה, שקשה כברזל, על אחת כמה וכמה שיחקקו את לבי, שהוא בשר ודם! מיד חזר ללמוד תורה. הלך הוא ובנו וישבו אצל מלמדי תינוקות. אמר לו: רבי! למדני תורה! אחז רבי עקיבא בראש הלוח, ובנו בראש הלוח. כתב לו אלף בית ולמדה. היה לומד והולך, עד שלמד כל התורה כולה. הלך וישב לפני רבי אליעזר ולפני רבי יהושע, אמר להם: רבותי! פתחו לי טעם משנה! כיון שאמר לו הלכה אחת הלך וישב לו בינו לבין עצמו, אמר: אלף זו - למה נכתבה? בית זו - למה נכתבה? דבר זה - למה נאמר? חזר ושאלן והעמידן בדברים... אמר לו רבי טרפון: עקיבא! עליך הכתוב אומר (איוב כ"ח) 'מִבְּכִי נְהָרוֹת חִבֵּשׁ וְתַעֲלֻמָהּ יֹצִא אוֹר', דברים המוסתרים מבני אדם הוציאם רבי עקיבא לאורה.
השיר מכיל בית ופזמון המתארים בקצרה את המעשה, כאשר הפזמון מדגיש את כח התורה כמים שבכוחם לחלחל אפילו באבן כך דברי התורה יכולים אף לחדור ללב אבן.
דקלן רייס

דקלן רייס (באנגלית: Declan Rice; נולד ב-14 בינואר 1999) הוא כדורגלן אירי-אנגלי המשחק בעמדת הקשר בארסנל מהפרמייר ליג ובנבחרת אנגליה.
קריירת מועדונים > וסטהאם יונייטד

רייס נולד בלונדון, הורי אביו היו אירים מקורק ואמו אנגלייה. הוא החל לשחק כדורגל במועדון הנוער של צ'לסי ובגיל 14 עבר לאקדמיה לכדורגל של מועדון וסטהאם יונייטד. באפריל 2017 נכלל לראשונה בסגל הקבוצה הבוגרת ואת הופעת הבכורה שלו ערך ב-21 במאי 2017 כשעלה כמחליף בדקת הסיום של המשחק האחרון לעונת 2016/2017 בפרמייר ליג בניצחון 2–1 על ברנלי. בעונה הבאה עונת 2017/2018 זכה רייס ל-26 הופעות בליגה מתוכן 15 בהרכב הפותח ונבחר לשחקן הצעיר של העונה בוסטהאם. ב-12 בינואר 2019 כבש רייס את שער הבכורה שלו עבור וסטהאם בניצחון 1–0 על ארסנל במסגרת הפרמייר ליג. בעונה זו הפך רייס לשחקן הרכב קבוע כשפתח בכל 34 המשחקים בהם שותף במסגרת הליגה, וסיים את העונה עם 2 שערים ב-38 הופעות בכל המסגרות. כמו כן זכה רייס פעם נוספת בתואר השחקן הצעיר של העונה בוסטהאם ואף היה אחד המועמדים לתואר הכדורגלן הצעיר של השנה בליגה האנגלית. בעונת 2019/2020 שותף רייס בכל 38 המשחקים בעונה כשחקן הרכב ונבחר לשחקן המצטיין של וסטהאם יונייטד. בעונת 2020/2021 שיחק רייס רק 32 משחקים בליגה בעקבות פציעה שאירעה בפגרת הנבחרות במרץ 2021, אך עד אז היה בורג משמעותי בקבוצה וסייע לה לסיים במקום ה-6, שזיכה אותה בכרטיס לליגה האירופית. בספטמבר 2021 ערך רייס את הופעת הבכורה שלו באירופה בניצחון 2–0 על דינמו זאגרב הקרואטית במסגרת שלב הבתים של הליגה האירופית. וסטהאם הודחה בחצי הגמר נגד איינטרכט פרנקפורט הגרמנית. ורייס נבחר לנבחרת העונה בליגה האירופית לאחר שכבש 3 שערים ב-10 הופעות בעונה זו. בליגה שיחק רייס 36 פעמים ובסך הכל סיים את העונה עם 5 שערים ב-50 הופעות בכל המסגרות, ונבחר פעם נוספת לשחקן העונה של וסטהאם. בסיום העונה פרש קפטן הקבוצה מארק נובל, ורייס מונה לקפטן הקבוצה במקומו. בעונה לאחר מכן הוביל רייס את וסטהאם לזכייה בקונפרנס ליג לאחר ניצחון בגמר נגד פיורנטינה האיטלקית. רייס סיים את העונה האירופית שלו עם שער אחד ב-11 הופעות. וזכה בתואר שחקן העונה בקונפרנס ליג. בליגה, כבש רייס 4 שערים ב-37 הופעות וסיים את העונה פעם נוספת עם 5 שערים ב-50 הופעות בכל המסגרות. מה שזיכה אותו בזכייה נוספת בתואר שחקן העונה של וסטהאם.
קריירת מועדונים > ארסנל

ב-15 ביולי 2023 נרכש רייס על ידי ארסנל תמורת 105 מיליון פאונד, והפך לאנגלי היקר ביותר בכל הזמנים. ב-6 באוגוסט 2023 ערך רייס את הופעת הבכורה שלו בארסנל כשפתח במשחק מגן הקהילה מול האלופה מנצ'סטר סיטי בו ניצחה ארסנל בפנדלים לאחר 1–1 בסיום הזמן החוקי. ב-12 באוגוסט 2023 ערך רייס הופעת בכורה בליגה עבור ארסנל, בניצחון 2–1 על נוטינגהאם פורסט. ב-3 בספטמבר 2023 כבש רייס את שער הבכורה שלו עבור ארסנל בניצחון 3–1 על מנצ'סטר יונייטד. ב-20 בספטמבר 2023 ערך רייס את הופעת הבכורה שלו בליגת האלופות כשפתח בניצחון 4–0 נגד פ.ס.וו. איינדהובן ההולנדית במסגרת שלב הבתים. ב-3 בדצמבר 2023 הוכרז רייס כאחד המועמדים לתואר כדורגלן השנה של פיפ"א אך לא זכה בתואר. רייס השתלב היטב בארסנל, בליגה הוא שיחק בכל 38 המשחקים של ארסנל ועזר לה לסיים במקום השני ולהיות במאבק האליפות עד למחזור האחרון בעונה. ואף היה אחד המועדמים לתואר שחקן העונה בפרמיירליג , אך לא זכה. בסך הכל סיים רייס את עונת הבכורה שלו בארסנל עם 7 שערים ב-51 הופעות בכל המסגרות.
קריירה בינלאומית

רייס שיחק במדי הנבחרות הצעירות של אירלנד. במאי 2017 נקרא לסגל הנבחרת הבוגרת ואת הופעת הבכורה שלו ערך במרץ 2018 במשחק ידידות מול נבחרת טורקיה.
בפברואר 2019 הודיע כי בכוונתו לשחק בעתיד עבור נבחרת אנגליה, המעבר אושר על ידי פיפ"א במרץ אותה שנה. רייס זומן לנבחרת האנגלית לקראת מוקדמות יורו 2020 ורשם את הופעת הבכורה שלו כשנכנס כמחליף במשחק מול צ'כיה. הוא פתח לראשונה בהרכב במשחק מול מונטנגרו. בנובמבר 2020 כבש לראשונה במדי הנבחרת במשחק מול איסלנד בליגת האומות.
נכלל בסגל נבחרת אנגליה לטורניר מונדיאל 2022. נכלל בסגל נבחרת אנגליה ליורו 2024.
סטטיסטיקות קריירה > מועדונים

מעודכן ל-19 במאי 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| וסטהאם יונייטד | 2016/2017 | הפרמייר ליג | 1 | 0 | 0 | 0 | 0 | 0 | 0 | 0 | – | – | 1 | 0 |
| וסטהאם יונייטד | 2017/2018 | הפרמייר ליג | 26 | 0 | 1 | 0 | 4 | 0 | – | – | – | – | 31 | 0 |
| וסטהאם יונייטד | 2018/2019 | הפרמייר ליג | 34 | 2 | 1 | 0 | 3 | 0 | – | – | – | – | 38 | 2 |
| וסטהאם יונייטד | 2019/2020 | הפרמייר ליג | 38 | 1 | 2 | 0 | 0 | 0 | – | – | – | – | 40 | 1 |
| וסטהאם יונייטד | 2020/2021 | הפרמייר ליג | 32 | 2 | 2 | 0 | 1 | 0 | – | – | – | – | 35 | 2 |
| וסטהאם יונייטד | 2021/2022 | הפרמייר ליג | 36 | 1 | 3 | 1 | 1 | 0 | 10 | 3 | – | – | 50 | 5 |
| וסטהאם יונייטד | 2022/2023 | הפרמייר ליג | 37 | 4 | 2 | 0 | 0 | 0 | 11 | 1 | – | – | 50 | 5 |
| וסטהאם יונייטד | סך הכל | סך הכל | 204 | 10 | 11 | 1 | 9 | 0 | 21 | 4 | 0 | 0 | 245 | 15 |
| ארסנל | 2023/2024 | הפרמייר ליג | 38 | 7 | 1 | 0 | 1 | 0 | 10 | 0 | 1 | 0 | 51 | 7 |
| ארסנל | סך הכל | סך הכל | 38 | 7 | 1 | 0 | 1 | 0 | 10 | 0 | 1 | 0 | 51 | 7 |
| סך הכל קריירה | סך הכל קריירה | סך הכל קריירה | 242 | 17 | 12 | 1 | 10 | 0 | 31 | 4 | 1 | 0 | 296 | 22 |
סטטיסטיקות קריירה > נבחרת

מעודכן ל-11 ביולי 2024
| נבחרת | שנה | הופעות | שערים |
| --- | --- | --- | --- |
| אירלנד | 2018 | 3 | 0 |
| סה"כ | סה"כ | 3 | 0 |
| אנגליה | 2019 | 7 | 0 |
| אנגליה | 2020 | 6 | 1 |
| אנגליה | 2021 | 14 | 1 |
| אנגליה | 2022 | 12 | 0 |
| אנגליה | 2023 | 9 | 1 |
| אנגליה | 2024 | 9 | 0 |
| סה"כ | סה"כ | 57 | 3 |
תארים > קבוצתיים

וסטהאם יונייטד
הקונפרנס ליג: 2022/2023
ארסנל
מגן הקהילה: 2023
תארים > אישיים

נבחרת העונה בליגת האירופית: 2021/2022
שחקן העונה בקונפרנס ליג: 2022/2023
נבחרת העונה בקונפרנס ליג: 2022/2023
הערות שוליים

↑  Arnautovic crowned Betway Hammer of the Year | West Ham United F.C., www.whufc.com (באנגלית)
↑  Declan Rice crowned 2019/20 Betway Hammer of the Year | West Ham United F.C., www.whufc.com (באנגלית)
↑  UEFA.com, 2021/22 UEFA Europa League Team of the Season | UEFA Europa League, UEFA.com, ‏2022-05-20 (באנגלית)
↑  UEFA.com, Declan Rice named UEFA Europa Conference League Player of the Season | UEFA Europa Conference League, UEFA.com, ‏2023-06-08 (באנגלית)
↑  האנגלי היקר בכל הזמנים: ארסנל הודיעה על רכישת דקלן רייס, באתר וואלה, 15 ביולי 2023
↑  Rice nominated for Best FIFA Men’s Player, Rice nominated for Best FIFA Men’s Player, ‏2024-03-31 (באנגלית)
↑  EA SPORTS 2023/24 Player of the Season nominees, ‏11 במאי 2024
↑  England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)
↑  The Football Association, England squad named for EURO 2024, https://www.englandfootball.com (באנגלית)
| נבחרת אנגליה – יורו 2020 (מקום שני) |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט | אנגליה |
| נבחרת אנגליה – מונדיאל 2022 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 הנדרסון •  9 קיין •  10 סטרלינג •   11 רשפורד •  12 טריפייר • 13 פופ •  14 פיליפס • 15 דייר • 16 קודי • 17 סאקה • 18 אלכסנדר-ארנולד • 19 מאונט • 20 פודן • 21 וייט • 22 בלינגהאם • 23 רמסדייל • 24 וילסון • 25 מדיסון • 26 גלאגר • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 הנדרסון •  9 קיין •  10 סטרלינג •   11 רשפורד •  12 טריפייר • 13 פופ •  14 פיליפס • 15 דייר • 16 קודי • 17 סאקה • 18 אלכסנדר-ארנולד • 19 מאונט • 20 פודן • 21 וייט • 22 בלינגהאם • 23 רמסדייל • 24 וילסון • 25 מדיסון • 26 גלאגר • מאמן: סאות'גייט | אנגליה |
| נבחרת אנגליה – יורו 2024 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט | אנגליה |
הזונה הגדולה מבבל

הזונה הגדולה מבבל הוא מחזה סאטירי מאת המחזאי חנוך לוין שהוצג לראשונה בתיאטרון הקאמרי בשנת 1982.
זהו עיבוד מודרני לדמותה של בבל הגדולה מספר חזון יוחנן בברית החדשה.
תקציר העלילה

המחזה מתרחש בעיר בבל העתיקה, אך הוא נוגע בנושאים מודרניים כמו מוסר, דת, והיחס בין האדם לאלוהים. הדמות הראשית במחזה היא בִּגְוַי, נערה צעירה ומרהיבה ביופיה. היא נמכרת לעבדות לבְּרֹאדָך, קצין בכיר בצבא בבל. בגווי נאלצת להפוך לזונה, והיא מתמכרת לשפע ולעושר של העולם המושחת של בבל.
במהלך המחזה, בגווי עוברת תהליך התפקחות. היא מתחילה להטיל ספק בערכים של בבל, ומתחילה לחפש משמעות בחיים. היא מתאהבת באיכר, אדם פשוט וטוב לב, שמציע לה אהבה אמיתית. בסופו של דבר, בגווי מחליטה לעזוב את בבל ולצאת למסע חיפוש אחר דרך חדשה. היא מותירה מאחור את חיי הזנות והשחיתות, ומתחילה לחפש דרך לחיות חיים מוסריים וטובים יותר.
המחזה מסתיים בקריסת בבל, בדומה לסיום של "חזון יוחנן". בגווי נרצחת על ידי בראדך, ומייצגת את קריסת העולם החילוני המודרני.
משמעויות

בדומה למחזות אחרים של לוין, אף מחזה זה מבקר את המציאות, באופן סאטירי ופסימי, מנקודת מבטו של המחזאי. בגווי, המייצגת את דמות בבל הגדולה, היא דמות אלגורית, המייצגת את האדם המודרני. היא מושכת אליה את השפע והעושר של העולם המושחת, אך נאלצת להתמודד גם עם הצדדים החשוכים שלו. כמו בבל הגדולה, גם בגווי נאלצת להתמודד עם תוצאות מעשיה, ולחפש דרך חדשה. המחזה הוא קריאה לאדם המודרני לבחון את חייו ולחפש דרך חדשה, דרך של מוסר, אהבה וצדק.
התקבלות

המחזה נחשב לאחד המחזות השערורייתיים של לוין, וספג ביקורות קשות במיוחד. ההצגה תיארה מצב מעוות ומקאברי של יחסי הורים וילדים, מין, לידה ומוות, ומציגה את הקיום האנושי במלוא כיעורו ועליבותו. עוד לפני העלאתו לבמה צונזרו ממנו קטעים שונים, כאשר השחקנים עצמם, ובראשם יוסי ידין, התנגדו להעלאת המחזה, ובעקבות התנגדותם קוצר המחזה והוצאו ממנו קטעים בוטים במיוחד. ועדיין, בגרסה שהועלתה, דובר בגלוי על עבודה בזנות, על קיום יחסי מין, ואף הייתה בו סצנה שבו אמא שוחטת את בנה ומגישה אותו לאביו בארוחה. המחזה עורר סערה ציבורית עזה. העיתונות תיארה נשים שהתעלפו באולם, ועשרות שקמו בהפגנתיות ועזבו את האולם. המחזה הורד מן הבמה לאחר כ-30 הצגות, בעקבות מחאות בציבור. המבקרים דרשו את הסרת החסות העירונית והתקציבית מהתיאטרון הקאמרי. פוליטיקאים, כגון סגנית שר החינוך, ח"כ מרים גלזר-תעסה, ביקרו בחריפות את המחזה בפרט ואת מחזותיו של חנוך לוין בכלל וזכו על גינויים אלה לתגובות חיוביות בעיתונות.
לקריאה נוספת

מיכאל הנדלזלץ, חנוך לוין על־פי דרכו, ידיעות ספרים, 2001, הפרק "לא מביא בחשבון את רגשות הקהל", עמ' 87–94.
הערות שוליים

↑  נשים התעלפו ועשרות עזבו את ההצגה "הזונה הגדולה מבבל", דבר, 4 באפריל 1982
↑   יואב בירנברג, "אנשים צעקו מהקהל 'בושה, חרפה, איך מציגים דבר כזה?'": בחזרה ל"זונה הגדולה מבבל", באתר ynet, 3 בספטמבר 2023
↑  אמרת חנוך לוין – אמרת "מלכת אמבטיה" – אמרת "הקאמרי" |, באתר catalog.archives.gov.il
| מבחר ממחזות חנוך לוין |
| --- | --- | --- |
| 1968–1969 | את ואני והמלחמה הבאה (1968) • קטשופ (1969) • סולומון גריפ (1969) |  |
| 1970–1979 | מלכת אמבטיה (1970) • יעקובי ולידנטל (1972) • קרום (1975) • סוחרי גומי (1978) |  |
| 1980–1989 | יסורי איוב (1981) • הזונה הגדולה מבבל (1982) • הפטריוט (1982) • אורזי מזוודות (1983) • יאקיש ופופצ'ה (1986) • ההולכים בחושך (1989) • מלאכת החיים (1989) |  |
| 1990–1999 | הילד חולם (1993) • האשה המופלאה שבתוכנו (1994) • הזונה מאוהיו (1996) • רצח (1997) • מוריס שימל (1998) • הבכיינים (1999) • אשכבה (1999) |  |
| 2000–2009 | הרטיטי את לבי (2007) |  |
ביבליוגרפיה
דמות הזונה הגדולה מבבל כפי שמתוארת בחזון יוחנן, שעל דמותה מבוסס המחזה.
הדיוויזיה ה-47 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  1 בפברואר 1944 – 4 בספטמבר 1944 (217 ימים)
 מלחמות:  מלחמת העולם השנייה
 פיקוד
 מפקדים
הדיוויזיה ה-47 (בגרמנית: 47. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה.